На оснву члана 24 став 3. Закона о јавним предузећима (Службени гласник Републике Србије број 15/16) члана 42. Статута општине Житиште (Службени лист Општине Житиште број 10/2021) и члана 40. Одлуке о усклађивању оснивачког акта Јавног комуналног стамбеног предузећа ,,Екос“ Житиште (Службени лист Општине Житиште број 32/2016) Скупштина Општине Житиште на седници одржаној дана 31. 8. 2021. доноси следеће

**РЕШЕЊЕ О ИМЕНОВАЊУ ДИРЕКТОРА ЈКСП ,,ЕКОС“ ЖИТИШТЕ**

**I Радојица Иванчевић специјалиста струковни економиста именује се за директора Јавног комуналног стамбеног предузећа ,,Екос“ Житиште на период од 4 године.**

**II Ово Решење са образложењем објавити у ,, Службеном гласнику Републике Србије“, ,Службеном листу општине Житиште“ и на званичној интернет презентацији општине Житиште www. Zitiste.org.**

Образложење

Правни основ за доношење овог Решења о именовању директора ЈКСП Екос Житиште налази се у члану 24. став 3. Закона о јавним предузећима, члана 42. Статута општине Житиште (Службени лист Општине Житиште број 10/2021) и члана 40. Одлуке о усклађивању оснивачког акта Јавног комуналног стамбеног предузећа ,,Екос“ Житиште

Комисија за именовање директора јавних предузећа чији је оснивач Општина Житиште, образована Решењем бр. I-023- 6/2021 од 23.09.2020. године, спровела је Јавни конкурс за избор директора Јавног комуналног стамбеног предузећа „ЕКОС“ Житиште сходно Одлуци о спровођења јавног конкурса за избор директора Јавног комуналног стамбеног предузећа „ЕКОС“ Житиште број I-020-15/2021 од дана: 23.4.2021. (Сл. лист општ. Житиште број12/2021) . Јавни конкурс је објављен у „Службеном гласнику РС”, број 51, дневном листу "Дневник" и на званичној интернет страници Општине Житиште.

Јавним конкурсом за избор директора Јавног комуналног стамбеног предузећа „ЕКОС“ Житиште, а у складу са чланом 25. Закона о јавним предузећима ("Службени гласник РС" број 15/2016 и 88/2019), прописано је да за директора може бити именовано лице које испуњава следеће услове:

1. да је пунолетно и пословно способно;
2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
3. да има најмање пет година радног искуства на пословима за које се захтева високо образовање из тачке 2);
4. да има најмање три године радног искуства на пословима који су повезани са пословима јавног предузећа;
5. да познаје област корпоративног управљања;
6. да има радно искуство у организовању рада и вођењу послова;
7. да није члан органа политичке странке, односно да му је одређено мировање у вршењу функције у органу политичке странке;
8. да није осуђивано на казну затвора од најмање шест месеци;
9. да му нису изречене мере безбедности у складу са законом којим се уређују кривична дела, и то:
   1. обавезно психијатријско лечење и чување у здравственој установи;
   2. обавезно психијатријско лечење на слободи;
   3. обавезно лечење наркомана;
   4. обавезно лечење алкохоличара;
   5. забрана вршења позива, делатности и дужности.

Комисија за именовање директора јавних предузећа чији је оснивач Општина Житиште је по истеку рока за подношење пријава констатовала да је на Јавном конкурсу за избор директора Јавног комуналног стамбеног предузећа „ЕКОС“ Житиште поднета једна благовремена пријава. Након увида у достављену документацију Комисија је констатовала да је пријава потпуна, те је у складу са чланом 40. Закона о јавним предузећима саставила списак кандидата међу којима се спроводи изборни поступак за избор директора Јавног комуналног стамбеног предузећа „ЕКОС“ Житиште, и то:

1. Радојица Иванчевић, специјалиста струковни економиста

Комисија именовање директора јавних предузећа чији је оснивач Општина Житиште је примењујући Мерила за именовање директора јавног предузећа, утврђена Уредбом о мерилима за именовање директора јавног предузећа ("Службени гласник РС" број 65/16), спровела изборн поступак у коме је извршила оцену стручне оспособљености, увидом у податке из приложене документације, оспособљеност кандидата за практичну примену знања и вештина у обављању послова директора, у складу са чланом 5. Уредбе о мерилима за именовање директора јавног предузећа, усменом провером познавања области: познавање области из које је делатност за чије је обављање основано јавно предузеће; познавање прописа којима се уређује правни положај јавних предузећа и привредних друштава; програм пословања јавног предузећа, унапређење рада и развоја предузећа; познавање области корпоративног урављања и познавање општих прописа о раду.

У изборном поступку, у складу са чланом 40. став 3. Закона о јавним предузећима и чланом 12. став 1. Уредбе о мерилима за именовање директора јавног предузећа, оценом од 1 до 3, Комисија је по основу оцењивања стручне оспособљености, знања и вештина кандидата, израчунавањем просечне оцене према прописаним мерилима, утврдила и бројчано исказала резултат кандидата, и то:

|  |  |  |
| --- | --- | --- |
| р.б. | кандидат | оцена |
| 1. | Радојица Иванчевић, специјалиста струковни економиста | 2,22 |

Комисија је на основу члана 41. став 1. Закона о јавним предузећима, саставила Ранг листу кандидата за избор директора Јавног комуналног стамбеног предузећа „ЕКОС“ Житиште, број I-023- 6/2021-5 од 30.08.2021. године, на коју је уврстила једног пријављеног кандидата, а који је испунио услове прописане јавним конкурсом и у складу са чланом 40. став 3. Закона испунио прописана мерила за избор директора Јавног комуналног стамбеног предузећа „ЕКОС“ Житиште, и то:

1. Радојица Иванчевић, специјалиста струковни економиста,

са просечном оценом 2,22

Комисија је дана 30. 8. 2021. године доставила Записник о спроведеном поступку , број Ранг листу СО Житиште, број Комисији за административно мандатна питања, Скупштини Општине Житиште и Општинском већу Општине Житиште. Комисија за административно мандатна питања утврдила је да предложени кандидат за именовање директора Радоијица Иванчевић није одборник, да није од стране СО Житиште постављен изабран ни именован на другу јавну функцију, те да нема сметњи за именовање за директора јавног предузећа.

Општинско веће општине Житиште је утврдило предлог акта о именовању директора јавног предузећа и исти упутило СО Житиште на даљу надлежност.

СО Житиште је прихватила предлог Општинског већа Житиште и на основу свега наведеног донела Решење као у диспозитиву.

Поука о правном средству: Ово Решење је коначно и против њега се не може изјавити жалба , али се може покренути управни спор пред надлежним судом у року од 30 дана од дана достављања решења.

Република Србија

Аутономна покрајина Војводина

Општина Житиште

Скупштина општтине Житиште

Број: I-023-6/2021-7

Дана: 31. 8. 2021.

Житиште

Председница Скупштине општине Житиште

Ивана Петрић с.р